Federálny pohár v basketbale mužov

Federálny pohár v basketbale mužov, v minulosti Česko-Slovenský pohár, je spoločná basketbalová pohárová súťaž mužov v Česku a na Slovensku, ktorú organizuje Česká basketbalová federácia (ČBF) a Slovenská basketbalová asociácia (SBA). Pôvodne vznikla v roku 2002, no konali sa iba dva ročníky. Následne po obnove vznikla v roku 2021, v súčasnej podobe funguje od roku 2024 a zúčastňujú sa jej po štyri kluby z najvyšších ligových súťaží ČR a SR. Kým v prvých ročníkoch súťaže uspeli slovenské kluby BK Slovakofarma Pezinok a E.S.O. Lučenec, v doposiaľ konaných ročníkoch po obnovení súťaže zvíťazili české kluby, BK Opava a ERA Basketball Nymburk.

 Štruktúra súťaže 
Prvé dva ročníky Federálneho pohára sa pod názvom Česko-Slovenský pohár odohrali v sezónach 2001/02 a 2002/03. Pri premiére súťaže na finálovom turnaji v Ostrave v januári 2002 uspel tím BK Slovakofarma Pezinok. O rok na to na finálovom turnaji v Lučenci v januári 2003 vyhral domáci tím E.S.O. Lučenec. Následne sa súťaž nekonala 18 rokov.

Ročníky 2021 a 2022 sa hrali za účasti 12, resp. 16 tímov skupinovým spôsobom. V rokoch 2021 aj 2022 sa Federálny pohár uskutočnil až ako de facto príprava na sezónu 2022/23, od 3. do 12. septembra 2021, resp. od 9. do 17. septembra 2022. Skupinová fáza skupín A, B, C a D sa hrala systémom každý s každým. Na základe výsledkov sa tímy zoradili do štyroch výkonnostných skupín pre konečné umiestnenie 1.-4., 5.-8., 9.-12. a 13.-16. miesto. Táto záverečná fáza sa už hrala iba vo forme dvoch zápasov každého tímu v skupine.https://www.bkinter.sk/o-federalny-pohar-az-traja-slovenski-uchadzaci-a23-2205 Ročník 2023 sa odohral iba ako finálový turnaj Final Four v Leviciach 8.9. septembra 2023 za účasti po dvoch tímoch z Česka a Slovenska.

Od roku 2024 sa pohár hrá turnajovým spôsobom, turnaj (Final Eight) prebieha vyraďovacím systémom, keď v každom kole proti sebe dva tímy odohrajú zápas o postup do ďalšieho kola alebo zápasov o konečné umiestnenie. Prvý takýto formát hostila v januári Praha v Hale Královka.

 Sezóny a finalisti Federálneho pohára 
 Ročník Miesto konania Víťaz Skóre Finalista Tretie miesto Skóre Štvrté miesto2002 Ostrava BK Slovakofarma Pezinok  NH Ostrava Mlékárna Kunín  BK ARMEX Děčín2003 Lučenec E.S.O. Lučenec  Mlékárna Kunín USK Praha  BK Slovakofarma Pezinok2021 Lučenec a ďalšie mestá BK Opava  Spišskí Rytieri BKM Lučenec  BK ARMEX Děčín2022 Děčín, Kolín, Komárno, Kutná Hora, Levice, Lučenec, Svit, Spišská Nová Ves BK Opava  Patrioti Levice BKM Lučenec  BC Komárno2023 Levice BK Opava  BK ARMEX Děčín Patrioti Levice  BC Komárno2024 Praha ERA Basketball Nymburk  Patrioti Levice USK Praha  BK ARMEX Děčín

 Historické štatistiky 
 Por. Klub 17px zlato 17px striebro 17px bronz1.  BK Opava3 (20212023)2.  BK Slovakofarma Pezinok1 (2002) 2.  E.S.O. Lučenec1 (2003) 2.  ERA Basketball Nymburk1 (2024) 5.  Patrioti Levice2 (2022, 2024)1 (2023)6.  Mlékárna Kunín1 (2002)1 (2003)7.  NH Ostrava1 (2002)7.  Spišskí Rytieri1 (2021)7.  BK ARMEX Děčín1 (2023)10.  BKM Lučenec2 (2021, 2022)10.  USK Praha2 (2003, 2024)

 Referencie 

 Pozri aj 
 Český pohár v basketbale mužov
 Slovenský pohár v basketbale mužov
 Basketbalová extraliga mužov

 Externé odkazy 
 Oficiálna stránka Českej basketbalovej federácie
 Oficiálna stránka Slovenskej basketbalovej asociácie 

Kategória:České športové súťaže
Kategória:Slovenské basketbalové súťaže